SFLEX ปิดพุ่ง 11% ทำออลไทม์ไฮ คาดเก็งฯก่อนเข้า FTSE โบรกฯอัพเป้า 11 บ. ชี้กำไรโตยาว
SFLEX ปิดพุ่ง 11% ทำออลไทม์ไฮ คาดเก็งฯก่อนเข้า FTSE โบรกฯอัพเป้า 11 บ. ชี้กำไรโตยาว ปิดตลาดที่ระดับ 10.40 บ. บวก 1.05 บ. หรือ 11.23% มูลค่าซื้อขาย 70.86 ลบ.
SFLEX ปิดพุ่ง 11% ทำออลไทม์ไฮ คาดเก็งฯก่อนเข้า FTSE โบรกฯอัพเป้า 11 บ. ชี้กำไรโตยาว ปิดตลาดที่ระดับ 10.40 บ. บวก 1.05 บ. หรือ 11.23% มูลค่าซื้อขาย 70.86 ลบ.
17 มิ.ย. 2563

ผู้สื่อข่าวรายงานว่า ราคาหุ้น บริษัท สตาร์เฟล็กซ์ จำกัด (มหาชน) หรือ SFLEX ปิดตลาดวันนี้ที่ระดับ 10.40 บาท บวก 1.05 บาท หรือ 11.23% สูงสุดที่ 10.70 บาท ต่ำสุดที่ 9.40 บาท ด้วยมูลค่าซื้อขาย 70.86 ล้านบาท ทั้งนี้ราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 19 ธ.ค.2562 มีราคา IPO ที่ 3.88 บาท

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น SFLEX ปรับราคาเป้าหมายขึ้นเป็น 11 บาทจากเดิม 7 บาท  และปรับเพิ่มการเติบโตของรายได้และกำไรในระยะยาวปี 2564-2567 เป็นเฉลี่ย 9.7% และ 11.5% CAGR ตามลำดับ จากเดิม 8.4% และ 9.2% ตามลำดับ จากตลาดบรรจุภัณฑ์พลาสติกชนิดอ่อน (Flexible packaging) ที่โตรวดเร็วตามความต้องการในธุรกิจอาหารและเครื่องดื่ม ซึ่งเป็นตลาดใหญ่มาก รวมไปถึงตลาดเวชภัณฑ์และยาก็เป็นตลาดที่มีศักยภาพ สำหรับกำไรปี 2563 คาดเพิ่มขึ้น 91% เป็น 150 ล้านบาท
ด้าน บล.ทิสโก้ ระบุในบทวิเคราะห์ว่า SFLEX เป็น 1 ในหุ้นที่เข้าคำนวณ FTSE Micro Cap ซึ่งจะมีการปรับน้ำหนัก โดยจะใช้ราคาปิดวันที่ 19 มิ.ย.2563